Legal Document

Category: 285

Text:
1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 107  της 12/20 Απρ. 1983 (ΦΕΚ Α΄ 49) (Διόρθ.Σφαλμ.στο ΦΕΚ Α΄105/4-8-1983). Οργάνωση και λειτουργία των Τμημάτων Επιστήμης Φυσικής Αγωγής και Αθλητισμού των Πανεπιστημίων Αθηνών και Θεσσαλονίκης.  Έχοντας υπόψη: Ι.Τις διατάξεις του άρθρ. 47 (παρ. 2 και 3) σε συνδυασμό με τις διατάξεις του άρθρ. 46 (παρ. 2, 3 και 4)του Νόμ. 1268/1982 «για τη δομή και λειτουργία των Ανωτάτων εκπαιδευτικών Ιδρυμάτων (ΦΕΚ 87 τ. Α΄). (Τομ. 32Γ σελ. 614,13). 2.Την απόφαση Η. 5421/1982 με τον τίτλο «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων« (ΦΕΚ 474 τ. Β΄).  3.Την απόφαση 11355/1982 με τον τίτλο «ανάθεση αρμοδιοτήτων στους Υφυπουργούς Οικονομικών» (ΦΕΚ 474 τ. Β΄). 4.Τη γνωμοδότηση αριθ. 96/1683 του Συμβουλίου της Επικρατείας, με πρόταση του Υπουργού Προεδρίας της Κυβέρνησης και των Υφυπουργών Οικονομικών και Εθνικής Παιδείας και Θρησκευμάτων, αποφασίζουμε: Γενικές διατάξεις Άρθρ.Ι.-Ι.Τα Τμήματα Επιστήμης Φυσικής Αγωγής και Αθλητισμού, τα οποία ιδρύθηκαν με το άρθρ. 47 του Νομ. 1268/1982 «για τη δομή και λειτουργία των Α.Ε.Ι.» θα αρχίσουν να λειτουργούν από το ακαδημαϊκό έτος 1983-1984 οπότε και θα εισαχθούν για πρώτη φορά φοιτητές.  2.Τα σχετικά με την εσωτερική διάρθρωση, τη διοίκηση, την οργάνωση, τη λειτουργία και το προσωπικό των παραπάνω Τμημάτων καθορίζονται με βάση τις ισχύουσες για τα αντίστοιχα Α.Ε.Ι. διατάξεις. Αποστολή Αρθρ.2.-Τα Τμήματα Επιστήμης Φυσικής Αγωγής και Αθλητισμού έχουν ως αποστολή: (α)Να καλλιεργούν και να προάγουν την Επιστήμη της Φυσικής Αγωγής και του Αθλητισμού με την ακαδημαϊκή και την εφαρμοσμένη διδασκαλία και έρευνα.  (β)Να παρέχουν στους πτυχιούχους τους τα απαραίτητα εφόδια που θα εξασφαλίσουν την άρτια κατάρτισή τους για την επιστημονική και την επαγγελματική τους σταδιοδρομία.  (γ)Να συμβάλλουν στην πρόοδο του Ελληνικού αθλητισμού και ταυτόχρονα να καλλιεργούν και να διαδίδουν σε ολόκληρο το λαό την αθλητική ιδέα.  (δ)Να συμβάλλουν στη συνειδητοποίηση από το λαό για τη σημασία της Φυσικής Αγωγής σαν βασικού παράγοντα για τη βελτίωση της ποιότητας της ζωής.  Σπουδές και τίτλοι σπουδών Άρθρ.3-Ι.Τα Τμήματα Επιστήμης Φυσικής Αγωγής και Αθλητισμού χορηγούν αντίστοιχο πτυχίο Επιστήμης Φυσικής Αγωγής και Αθλητισμού.  2.Τα σχετικά με το πρόγραμμα, τον κανονισμό σπουδών και τις μεταπτυχιακές σπουδές καθορίζονται με βάση τις ισχύουσες για τα αντίστοιχα Α.Ε.Ι. διατάξεις. 0 ελάχιστος αριθμός εξαμήνων που απαιτούνται για τη λήψη του πτυχίου είναι οκτώ. 3.Στους κατόχους πτυχίου Επιστήμης Φυσικής Αγωγής και Αθλητισμού μπορούν να ανατίθενται: (α)Η διδασκαλία της Επιστήμης Φυσικής Αγωγής και Αθλητισμού σε όλες τις βαθμίδες της εκπαίδευσης, στα αθλητικά σωματεία και στους χώρους δουλειάς και κοινωνικής δρατηριότητας εν γένει. (β)Η διδασκαλία μαθημάτων συναφών με την Επιστήμη Φυσικής Αγωγής και Αθλητισμού στη Γενική και στην Τεχνική και Επαγγελματική Εκπαίδευση.  (γ)Η διεύθυνση και εποπτεία των Γυμναστηρίων και των χώρων αθλητικών εγκαταστάσεων εν γένει. (δ)Καθήκοντα τεχνικών συμβούλων και επιστημονικών συνεργατών σε αθλητικούς οργανισμούς και λοιπούς συναφείς φορείς.  Πόροι Άρθρ.4.-Τα Τμήματα Επιστήμης Φυσικής Αγωγής και Αθλητισμού, πέρα από τις πιστώσεις που τους αναλογούν από την επιχορήγηση του αντίστοιχου Α.Ε.Ι από τον τακτικό κρατικό προϋπολογισμό και τον προϋπολογισμό δημοσίων επενδύσεων επιχορηγούνται και απ’ ευθείας από τη Γενική Γραμματεία Αθλητισμού ετήσια με ποσοστό 0,5% για κάθε  Τμήμα από τα κέρδη του  Οργανισμού Προγνω(Αντί για τη σελ. 235(α) Σελ. 235(β) Τεύχος 1373 Σελ. 57 Τμήματα Επιστήμης Φυσικής Αγωγής-Αθλητισμού 31.Β.κα.Ι στικών Αγώνων Ποδοσφαίρου μέσω του οικείου Α.Ε.Ι. Με κοινή απόφαση των Υπουργών Εθνικής Παιδείας και Θρησκευμάτων και Προεδρίας της Κυβέρνησης ορίζονται οι σκοποί για τους οποίους θα χρησιμοποιηθεί το κονδύλιο αυτό. Ειδικά για το 1983 είναι δυνατή πρόσθετη επιχορήγηση από τη Γενική Γραμματεία Αθλητισμού με ποσοστό 0,25% για κάθε Τμήμα από τα κέρδη του Οργανισμού Προγνωστικών Αγώνων Ποδοσφαίρου.  Σύσταση και πλήρωση  πρώτων θέσεων μελών Δ.Ε.Π. Άρθρ.5.-Ι.Σε κάθε Τμήμα Επιστήμης Φυσικής Αγωγής και Αθλητισμού ιδρύονται 10 θέσεις μελών Διδακτικού Ερευνητικού Προσωπικού και 15 θέσεις μελών Ειδικού Εκπαιδευτικού Προσωπικού.  Στο Τμήμα του Πανεπιστημίου Θεσσαλονίκης προστέθηκαν και άλλες 80 θέσεις ειδικού εκπ/κου προσωπικού ήτοι σύνολο 95 από το Π.Δ. 328/23-31 Μαΐου 1985(ΦΕΚ Α΄ 115).  2.(α)Με απόφαση του Υπουργού Εθνικής Παιδείας και Θρησκευμάτων συγκροτούνται ειδικά σώματα εκλεκτόρων για την εκλογή των 7 πρώτων μελών ΔΕΠ κάθε Τμήματος.  (β)Τα ειδικά σώματα εκλεκτόρων αποτελούνται από 7 τακτικά και 3 αναπληρωματικά μέλη,  (γ)Τα σχετικά με την αποζημίωση και τα έξοδα κίνησης που θα καταβάλλονται στους εκλέκτορες ρυθμίζονται με κοινή απόφαση του Υπουργού Εθνικής Παιδείας και Θρησκευμάτων και του Υπουργού Οικονομικών.  3.Η διαδικασία πλήρωσης των 7 πρώτων θέσεων μελών του ΔΕΠ καθορίζεται σύμφωνα με τις διατάξεις αυτού του Προεδρικού Διατάγματος και, συμπληρωματικά, σύμφωνα με τις διατάξεις του Νομ. 1268/82.  4.(α)Η προκήρυξη των 7 πρώτων  θέσεων μελών του ΔΕΠ γίνεται με απόφαση του Υπουργού Εθνικής Παιδείας και Θρησκευμάτων και δημοσιεύεται στην Εφημερίδα της Κυβερνήσεως και τουλάχιστον δύο φορές σε τρεις ημερήσιες εφημερίδες της Αθήνας, σε δύο της Θεσσαλονίκης και σε δύο των εδρών των Α.Ε.Ι. της χώρας εφόσον κυκλοφορούν.  (β)Στη προκήρυξη αναφέρεται η βαθμίδα της υπό πλήρωση θέσης.  5.Μέσα σε αποκλειστική προθεσμία τριάντα ημερών από την ημέρα της τελευταίας δημοσίευσης της προκήρυξης στον ημερήσιο τύπο, υποβάλλονται στο αντίστοιχο Α.Ε. οι αιτήσεις των υποψηφίων μαζί με ολα τα αναγκαία για την κρίση δικαιολογητικά, τα οποία είναι το βιογραφικό σημείωμα και αντίγραφα των πτυχίων και των τίτλων σπουδών των υποψηφίων και πιστοποιητικά της εν γένει δραστηριότητάς τους.  Σελ. 236(β) Τεύχος 1373 Σελ. 58 6.Πριν από την εκπνοή της αναφερομένης στην παρ. 5 προθεσμία των 30 ημερών, τα ειδικά σώματα εκλεκτόρων συγκροτούν τριμελείς εισηγητικές επιτροπές έτσι ώστε να υπάρχει ισοβαρής κατά το δυνατό συμμετοχή όλων των εκλεκτόρων στις εισηγητικές επιτροπές. Η σύνθεση των εισηγητικών επιτροπών ανακοινώνεται στον Υπουργό Εθνικής Παιδείας και Θρησκευμάτων.  7.(α)Οι εισηγητικές επιτροπές, υποβάλλουν στα ειδικά σώματα εκλεκτόρων τις εκθέσεις τους μέσα σε αποκλειστική προθεσμία 40 ημερών από την εκπνοή της αναφερομένης στην παρ. 5 προθεσμίας υποβολής των αιτήσεων των υποψηφίων.  (β)Οι εκθέσεις είναι ειδικά αιτιολογημένες και περιλαμβάνουν: Αναλυτική παρουσίαση και αξιολόγηση του έργου, της δραστηριότητας και της προσωπικότητας των υποψηφίων και κρίση για την προσφορά τους στα πεδία της επιστήμης και των εφαρμογών της Φυσικής Αγωγής και του Αθλητισμού. Γνώμη για το βαθμό ανταπόκρισης των υποψηφίων στα απαιτούμενα νόμιμα προσόντα και αξιολογική κατάταξη των υποψηφίων.  (γ)Οι εκθέσεις κοινοποιούνται στους υποψηφίους, οι οποίοι μπορούν να υποβάλλουν σχετικό υπόμνημα στο σώμα εκλεκτόρων.  (δ)Εάν παρέλθει άπρακτη η αναφερόμενη στο εδ (α) προθεσμία των 40 ημερών, το σώμα εκλεκτόρων προχωρεί στην εκλογή χωρίς εισηγητική έκθεση.  8.(α) Το ειδικό σώμα εκλεκτόρων συνέρχεται μέσα σε αποκλειστική προθεσμία 10 ημερών από την ημερομηνία υποβολής της εισηγητικής έκθεσης ή μετά από άπρακτη πάροδο της σχετικής αποκλειστικής προθεσμίας, προκειμένου να προχωρήσει στην εκλογή.  (β)Στην αρχή της συνεδρίασης οι υποψήφιοι μπορούν να αναπτύξουν προφορικά τις απόψεις τους για το περιεχόμενο της εισηγητικής έκθεσης, απαντούν στις ερωτήσεις των εκλεκτόρων και αποχωρούν.  31.Β.κα.Ι Τμήματα Επιστήμης Φυσικής Αγωγής-Αθλητισμού (γ)Μετά από σχετική συζήτηση μεταξύ των εκλεκτόρων γίνεται ψηφοφορία για την εκλογή κατά την οποία κάθε εκλέκτορας αιτιολογεί ειδικά τη ψήφο του. Η ψηφοφορία γίνεται με αλφαβητική σειρά, ύστερα από κλήρωση του γράμματος έναρξης σε κάθε εκλογή. (δ)Υποψήφιος που συγκέντρωσε τα 2/3 του συνόλου των εκλεκτόρων θεωρείται ότι έχει εκλεγεί. (ε)Η απόφαση και τα πρακτικά διαβιβάζονται στον Υπουργό Εθνικής Παιδείας και Θρησκευμάτων που, αφού προβεί σε έλεγχο νομιμότητας, εκδίδει τη σχετική πράξη διορισμού. Η απόφαση και τα πρακτικά κοινοποιούνται σε όλους τους υποψηφίους. (στ)Σε περίπτωση κατά την οποία υποψήφιος συγκέντρωσε μεν απόλυτη πλειοψηφία του συνόλου των εκλεκτόρων, αλλά μικρότερη των 2/3, τότε η απόφαση του σώματος αποτελεί πρόταση προς τον Υπουργό Εθνικής Παιδείας και Θρησκευμάτων. (ζ)Με την προβλεπόμενη στην παρ. 2 εδαφ. (α) του παρόντος άρθρου υπουργική απόφαση συγκροτήσεων ειδικών εκλεκτορικών σωμάτων ρυθμίζονται οι διαδικαστικές και τεχνικές λεπτομέρειες των σωμάτων αυτών. Αυτοδύναμη λειτουργία των Τμημάτων Άρθρ. 6. «1.Αμέσως μετά την εκλογή των πρώτων μελών του ΔΕΠ κάθε τμήματος κινείται με ευθύνη του Πρύτανη η διαδικασία εκλογής Προέδρου Τμήματος και σύγκλησης της αντίστοιχης Γενικής Συνέλευσης κατά τα προβλεπόμενα στο Νομ. 1268/82». Η παρ. 1 αντικαταστάθηκε ως άνω από το άρθρ. 5 Π.Δ. 355/1983, ΦΕΚ Α΄ 126 (κατωτ. αριθ. 3). 2.Η πλήρωση των θέσεων ΔΕΠ που προκηρύσσονται μετά τη συγκρότηση της Γενικής Συνέλευσης του Τμήματος, όπως επίσης και η πλήρωση των θέσεων Ε.Ε.Π., γίνεται σύμφωνα με τις διατάξεις του Νόμ. 1268/82. 3.Η συγκρότηση των Τομέων γίνεται με απόφαση του Υπουργού Εθνικής Παιδείας και Θρησκευμάτων μετά από γνώμη της Γενικής Συνέλευσης του αντίστοιχου Τμήματος. Η κατανομή του προσωπικού στους Τομείς γίνεται με απόφαση της Γενικής Συνέλευσης του Τμήματος. Βλέπε διατάξεις της παρ. 23 άρθρ. 70 Νόμ. 1566/1985 (ΦΕΚ Α΄ 167), (ανωτ. σελ. 30,17) για τα όργανα των παραρτημάτων τμημάτων Επιστήμης Φυσικής Αγωγής - Αθλητισμού, το προσωπικό αυτών τους εισακτέους στο παράρτημα, το τρόπο λειτουργίας τη διοίκηση αυτών κλπ. Μεταβατικές διατάξεις Άρθρ.7.-1.Από το ακαδημαϊκό έτος 1983- 1984 παύει η λειτουργία της ΕΑΣΑ και του Παραρτήματος της στη Θεσσαλονίκη, οι δε φοιτητές τους κατατάσσονται στα αντίστοιχα έτη σπουδών των Τμημάτων Επιστήμης Φυσικής Αγωγής και Αθλητισμού του Πανεπιστημίου Αθηνών και του Πανεπιστημίου Θεσσαλονίκης αντίστοιχα. 2.Από την έναρξη του Ακαδημαϊκού έτους 19831984 η κινητή και η ακίνητη περιουσία που χρησιμοποιεί η ΕΑΣΑ και το Παράρτημα της στη Θεσσαλονίκη μεταβιβάζεται αυτοδίκαια στα αντίστοιχα Α.Ε.Ι. και χρησιμοποιείται αποκλειστικά για την κάλυψη των αναγκών των αντίστοιχων Τμημάτων. 3.Η ρύθμιση της κατάστασης γενικά του προσωπικού που υπηρετεί με οποιαδήποτε σχέση εργασίας στην Ε.Α.Σ.Α. και στο παράρτημά της στη Θεσσαλονίκη θα γίνει με ιδιαίτερο Π.Δ/μα.